தரைப்படை மற்றும் விமானப் படை உள்ளிட்ட சுவிஸ் ஆயுதப்படைகள், கட்டாய இராணுவச் சேர்க்கையால் உருவாக்கப்பட்டவை: மொத்த வீரர்களில் தொழில் முறையான வீரர்கள் 5 சதவீதமே உள்ளனர், மேலும் பிற அனைவரும் கட்டாயமாக இராணுவத்தில் சேர்க்கப்பட்ட, 20 முதல் 34 (சில சிறப்பான தேவைகளுக்கு 50 வரை) வயதுள்ள குடிமக்களாவர். சுவிட்சர்லாந்து நிலத்தால் சூழப்பட்ட நாடாக இருப்பதால் இங்கு கப்பல் படை இல்லை. இருப்பினும், அண்டை நாடுகளின் எல்லையிலுள்ள ஏரிகளில் ஆயுதம் தாங்கிய இராணுவ ரோந்துப் படகுகள் பயன்படுத்தப்படுகின்றன. சுவிஸ் குடிமக்கள் அயல்நாடுகளின் இராணுவத்தில் சேவை புரியத் தடைவிதிக்கப்பட்டுள்ளது, வாடிகனின் சுவிஸ் காவலர்கள் சேவை இதற்கு விதிவிலக்காகும்.

சுவிஸ் இராணுவத்தின் அமைப்பின்படி, ஒவ்வொரு வீரரும் தனிப்பட்ட ஆயுதங்கள் உட்பட தனது சொந்த ஆயுதங்களை வீட்டில் வைத்திருக்க வேண்டும். சில அமைப்புகளும் அரசியல் கட்சிகளும் இந்த நடைமுறை முரண்பாடானது எனவும் ஆபத்தானது எனவும் கூறுகின்றனர். கட்டாய இராணுவச் சேவை என்பதைப் பொறுத்த வரை அனைத்து ஆண் குடிமக்களும் சேவை புரிய வேண்டும்; பெண்கள் விரும்பினால் சேவை புரியலாம். அவர்கள் வழக்கமாக கட்டாய இராணுவச் சேர்க்கைக்கான பயிற்சி ஆணையை தங்கள் 19 வயதில் பெறுவார்கள். சுவிஸ் இளைஞர்களில் மூன்றில் இரண்டு பங்கு இளைஞர்கள் இராணுவச் சேவைக்குப் பொருத்தமானவர்களாக உள்ளனர்; பொருந்தாதவர்களுக்கு மாற்று சேவைகள் உள்ளன. வருடந்தோறும் பயிற்சி முகாமில், ஏறக்குறைய 20,000 நபர்கள் 18 முதல் 21 வாரங்களுக்கு பயிற்சியளிக்கப்படுகின்றனர். 2003 இல் நடைபெற்ற வாக்கெடுப்பின் மூலம் கொண்டுவரப்பட்ட "ஆர்மி XXI" சீர்திருத்தம் அதற்கு முன்பு நடைமுறையிலிருந்த "ஆர்மி 95" முறையை இடமாற்றியது, செயல்திறனுக்கானவர்களின் எண்ணிக்கையை 400,000 இலிருந்து சுமார் 200,000 எனக் குறைத்துள்ளது. இதில் 120,000 செயல்பாட்டில் உள்ளவர்கள் மற்றும் 80,000 ரிசர்வ் படையினர்.
சுவிட்சர்லாந்தின் ஒருமைத்தன்மை மற்றும் நடுநிலைத் தன்மையைக் காப்பதற்காக மொத்தம் மூன்று படைத்திரட்சிகள் செய்யப்பட்டுள்ளன. இதில் முதலாவது 1870–71 இல் நடைபெற்ற ப்ராங்கோ-ப்ரச்சியன் போரின் போது ஏற்பட்டது. இரண்டாம் படைத்திரட்சி 1914 ஆகஸ்டில் முதல் உலகபோர் தொடங்கிய போது நிகழ்ந்தது. மூன்றாம் இராணுவப் படைத்திரட்சி செப்டம்பர் 1939 இல் போலந்தின் மீது ஜெர்மனி நடத்திய தாக்குதலுக்கு மறுவினையாக செய்யப்பட்டது; ஹென்றி ஹிய்சன் ஜெனரல் இன் சீஃபாக தேர்ந்தெடுக்கப்பட்டார்.

நடுநிலைத் தன்மையின் காரணமாக சுவிஸ் இராணுவம் பிற நாடுகளின் ஆயுதப் போர்களில் பங்குபெற முடியாது, ஆனால் உலகளாவிய அளவில் சில அமைதி முயற்சிகளில் பங்குபெறுகிறது. 2000 இலிருந்து, செயற்கைக்கோள் தகவல்தொடர்புகளைக் கண்காணிக்க, ஆயுதப்படைகள் துறை ஓனிக்ஸ் புலனாய்வு முறைமையைப் பயன்படுத்தி வருகிறது.

பனிபோரின் முடிவைத் தொடர்ந்து, மொத்த ஆயுதப் படைகளை நீர்க்கச் செய்ய அல்லது முழுதுமாகக் கைவிடவும் பல முயற்சிகள் மேற்கொள்ளப்பட்டன (காண்க: இராணுவமற்ற சுவிட்சர்லாந்துக்கான குழு). இதற்கான பிரசித்தி பெற்ற பொது வாக்கெடுப்பு 1989 நவம்பர் 26 இல் நடைபெற்றது, அது தோல்வியுற்றபோதும் பெரும்பாலான மக்கள் அது போன்ற நடவடிக்கையை ஆதரிப்பது தெரிந்தது. அதற்கு முன்பும் அதே போன்ற பொது வாக்கெடுப்பு நிகழ்த்தப்பட்டது, ஆனால் 9/11 தாக்குதல்களுக்குப் பின்னரான குறுகிய கால இடைவெளியில் அது நிகழ்த்தப்பட்டது, மேலும் அது 77% வாக்காளர்களால் தோல்வியடைந்தது.

நெப்போலியன் காலம்
கலாசாரம்
சுவிஸ் ஆயுதப்படைகள்
விளையாட்டு